AVIZAT PENTRU LEGALITATE,
SECRETAR GENERAL UAT   
CONS. JUR. OANA MIHAI

ROMÂNIA
JUDEŢUL BACĂU
ORAŞUL BUHUŞI
CONSILIUL LOCAL

PROIECT DE HOTĂRÂRE
privind darea în administrare, în modalitatea gestiunii directe, a Serviciului Public de Salubrizare al Orașului Buhuși către Serviciul Public de Utilități Buhuși, precum și aprobarea actelor de reglementare ale acestuia

Consiliul Local Buhuşi, jud.Bacău, întrunit în ședință ordinară din data de __________;
Având în vedere:
- Raportul comun nr. 36126/02.10.2026 al Directorului Executiv, Compartimentului Protecția Mediuluiși al dnei Botezatu Daniela – consilier juridic S.D.L.A.P.;
[bookmark: _GoBack]- Raportul Compartimentului Resurse Umane nr. 36221/02.10.2026;
- Referatul de aprobare nr. 36128/02.10.2026 al Primarului orașului Buhuși;
- Prevederile art. 8 alin. (3) lit. d), lit. d^1), lit. i) și lit. k), ale art. 22 alin. (1)-(4), ale art. 23 alin. (1) lit. a), ale art. 28 alin. (1), alin. (2) lit. a), alin. (4), alin. (5) și alin. (6), precum și ale art. 38 alin. (7) din Legea nr. 51/2006 a serviciilor comunitare de utilități publice, republicată, cu modificările și completările ulterioare;
- Prevederile art. 2 alin. (3), ale art. 12 alin. (1), ale art. 13, ale art. 14 alin. (2), ale art. 25 și ale art. 26 alin. (1), alin. (5) și alin. (8) din Legea nr. 101/2006 a serviciului de salubrizare a localităților, republicată, cu modificările și completările ulterioare;
- Prevederile art. 8 alin. (1) lit. c), lit. f) și lit. j) din Ordonanța Guvernului nr. 21/2002 privind gospodărirea localităților urbane și rurale, aprobată cu modificări și completări prin Legea nr. 515/2002, cu modificările și completările ulterioare;
- Ordinul președintelui Autorității Naționale de Reglementare pentru Serviciile Comunitare de Utilități Publice nr. 97/2025 privind aprobarea Regulamentului-cadru al serviciului de salubrizare a localităților;
- OUG nr.196/2005, privind Fondul pentru mediu, cu modificările ulterioare;
- OUG nr. 30/2023 privind modificarea art. V din Ordonanța de urgență a Guvernului nr. 133/2022 pentru modificarea și completarea Ordonanței de urgență a Guvernului nr. 92/2021  privind regimul deșeurilor, precum și a Legii serviciului de salubrizare a localităților nr. 101/2006;
- OUG nr. 5/2015 privind deșeurile de echipamente electrice și electronice, cu modificările și completările ulterioare;
- Legea nr. 249/2015 privind modalitatea de gestionare a ambalajelor și deșeurilor de ambalaj cu modificările și completările ulterioare;
- HG nr. 856/2002, privind evidența gestiunii deșeurilor și pentru aprobarea listei deșeurilor, inclusiv deșeurile periculoase;
- Legea nr.181/2020, privind gestionarea deșeurilor nepericuloase compostabile;
- Ordinul președintelui Autorității Naționale de Reglementare pentru Serviciile Comunitare de Utilități Publice nr. 98/2025 privind aprobarea Caietului de sarcini-cadru al serviciului de salubrizare a localităților;
- Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022 de aprobare a Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare;
- Prevederile O.U.G nr. 92/2021 privind regimul deșeurilor, cu modificările și completările ulterioare;
- Prevederile Legii nr. 273/2006 privind finanţele publice locale, cu modificările și completările ulterioare;
- HCL nr. 113/2019 privind actualizarea Regulamentului serviciului public de salubrizare în orașul Buhuși, precum și completarea Caietului de sarcini cadru al serviciului de salubrizare și a Caietelor de sarcini pentru activitățile specifice serviciului de salubrizare;
- HCL nr. 49/31.03.2026 privind aprobarea actualizării Caietului de sarcini pentru activitățile specifice de salubrizare în orașul Buhuși, în conformitate cu prevederile Ordinului președintelui Autorității Naționale de Reglementare pentru Serviciile Comunitare de Utilități Publice nr. 98/2025;
- HCL nr. 48/31.03.2026 privind actualizarea Regulamentului serviciului de salubrizare a orașului Buhuși, în conformitate cu prevederile Ordinului președintelui Autorității Naționale de Reglementare pentru Serviciile Comunitare de Utilități Publice nr. 97/2025;
- HCL nr. 174 / 30.09.2026 privind aprobarea Studiului de oportunitate pentru fundamentarea și stabilirea soluției optime de gestiune a activității de colectare separată și transport separat al deșeurilor municipale, măturatul, spălatul, stropirea și întreținerea căilor publice și curățarea și transportul zăpezii de pe căile publice în U.A.T. Buhuși, prin care a fost fundamentată soluția gestiunii directe;
- HCL nr. 179 /30.09.2026 privind înființarea Serviciului Public de Utilități Buhuși, serviciu public de interes local, specializat, cu personalitate juridică, în subordinea Consiliului Local al Orașului Buhuși;
- Prevederile art. III alin. (2) din Ordonanța de urgență a Guvernului nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, aprobată cu modificări și completări prin Legea nr. 13/2011, cu modificările și completările ulterioare, potrivit cărora numărul maxim de posturi nu se aplică serviciilor publice de interes local, specializate, cu personalitate juridică, înființate și organizate în subordinea consiliilor locale, astfel cum sunt definite la art. 28 alin. (2) lit. a) din Legea nr. 51/2006, indiferent de sursa de finanțare;
- Memoriul justificativ privind fundamentarea tarifelor de operare pentru activitățile componente ale Serviciului Public de Utilități Buhuși însoțit de fișele de fundamentare a tarifelor de operare propuse;
- Prevederile art. 7 din Legea nr. 52/2003 privind transparența decizională în administrația publică, republicată, cu modificările și completările ulterioare, procedura de consultare publică fiind îndeplinită prin anunțul nr. …….........…;
- Raportul nr. ....................... privind finalizarea procedurii de consultare publică;
- art 8 și art. 9 din Carta Europeană a autonomiei locale, adoptată la Strasburg la 15 octombrie 1985, ratificată prin Legea nr. 199/1997;
- Avizele comisiilor de specialitate ale Consiliului Local Buhuși;;
- În temeiul prevederilor art. 105 alin. (1), art. 108 lit. a), art. 129 alin. (2) lit. a), lit. c) și lit. d), coroborat cu alin. (3) lit. c), alin. (6) lit. a) și alin. (7) lit. n), art. 130, art. 139 alin. (3) lit. g) și lit. h), art. 140 alin. (1), art. 196 alin. (1) lit. a), art. 197, art. 198, art. 297 alin. (1) lit. a), art. 299 și art. 300 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
SE PROPUNE:
Art. 1. (1) Se aprobă Organigrama Serviciului Public de Utilități Buhuși, conform Anexei nr. 1 la prezenta hotărâre.
(2) Se aprobă Statul de funcții al Serviciului Public de Utilități Buhuși, care cuprinde un număr de 20 de posturi de natură contractuală cu normă întreagă, înființate pe durată nedeterminată, care pot fi ocupate în condițiile legii, conform Anexei nr. 2 la prezenta hotărâre.
(3) Se aprobă Regulamentul de organizare și funcționare al Serviciului Public de Utilități Buhuși, conform Anexei nr. 3 la prezenta hotărâre.
(4) Anexele nr. 1 – 3 fac parte integrantă din prezenta hotărâre.
Art. 2. (1) Se aprobă darea în administrare a Serviciului Public de Salubrizare al Orașului Buhuși, în modalitatea gestiunii directe fundamentată prin Studiul de oportunitate aprobat prin H.C.L. nr. 174/ 30.09.2026, cu activitățile prevăzute la art. 3, către Serviciul Public de Utilități Buhuși, serviciu public de interes local, specializat, cu personalitate juridică, înființat prin H.C.L. nr. 179 / 30.09.2026 și organizat în subordinea Consiliului Local al Orașului Buhuși, potrivit art. 28 alin. (2) lit. a) din Legea nr. 51/2006, pe o perioadă de 5 ani, începând cu data de  semnării Contractului de dare în administrare – Anexa nr. 6 la prezenta hotărâre.
(2) Prin excepție, pentru sezonul rece 2026-2027, activitatea de curățarea și transportul zăpezii de pe căile publice se va realiza prin contractarea, în condițiile Legii nr. 98/2016 privindachiziţiilepublice - modificatășicompletată, a unui operator privat.
(3) La împlinirea termenului de 5 ani, Consiliul Local al Orașului Buhuși va efectua analiza privind eficiența economică a serviciului, potrivit art. 32 alin. (4) din Legea nr. 51/2006, urmând să decidă menținerea sau schimbarea modalității de gestiune.
(4) Prin contractul de dare în administrare, prevăzut în Anexa nr. 6, se stabilesc drepturile și obligațiile părților cu privire la prestarea serviciului, precum și la administrarea, funcționarea și exploatarea sistemului de utilități publice aferent acestuia, potrivit art. 28 alin. (5) din Legea nr. 51/2006.
Art. 3. (1) Activitățile din cadrul serviciului de salubrizare date în administrare sunt următoarele:
–	colectarea separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat;
–	măturatul, spălatul și stropitul căilor publice din localitate, inclusiv colectarea și transportul deșeurilor de pământ și pietre provenite de pe căile publice la depozitele de deșeuri, precum și a deșeurilor provenite din coșurile stradale la depozitele de deșeuri și/sau la instalațiile de tratare;
–	curățarea și transportul zăpezii de pe căile publice și menținerea în funcțiune a acestora pe timp de polei sau de îngheț.
– 	colectarea separată și transportul separat al unor tipuri de deșeuri generate ocazional, respectiv deșeurile din construcții provenite din locuințe, deșeurile voluminoase, deșeurile municipale abandonate și deșeurile din construcții abandonate, potrivit art. 4 alin. (3) din Legea nr. 101/2006.
(2) Colectarea separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat,
       are caracter temporar conform prevederilor Anexei nr.6.
Art. 4. Se aprobă cota de dezvoltare în cuantum de 5% instituită în tarifele de colectare a biodeșeurilor și a deșeurilor reciclabile.
Art. 5. Se aprobă documentele de reglementare ale serviciului, care fac parte integrantă din prezenta hotărâre, după cum urmează:
– Anexa nr. 4: Regulamentul Serviciului Public de Salubrizare al Orașului Buhuși, actualizat și modificat față de cel aprobat prin H.C.L. nr. 48/31.03.2026;
– Anexa nr. 5: Caietul de sarcini al Serviciului Public de Salubrizare al Orașului Buhuși, actualizat și modificat față de cel aprobat prin H.C.L. nr. 49/31.03.2026;
– Anexa nr. 6: Contractul de dare în administrare a Serviciului Public de Salubrizare al Orașului Buhuși;
– Anexa nr. 7: Inventarul bunurilor mobile și imobile date în administrare.
Art. 6. (1) Se aprobă tarifele de operare pentru activitățile componente ale Serviciului Public de Salubrizare al Orașului Buhuși, prevăzute în Anexa nr. 8 la prezenta hotărâre, fundamentate potrivit Ordinului președintelui A.N.R.S.C. nr. 640/2022. Tarifele sunt exprimate fără taxa pe valoarea adăugată.
(2) Tarifele intră în vigoare la data începerii prestării serviciului de către operator, dată care se comunică de acesta autorității administrației publice locale.
(3) Tarifele se pot ajusta sau modifica la cererea operatorului, în condițiile Ordinului președintelui A.N.R.S.C. nr. 640/2022, prin hotărâre a Consiliului Local al Orașului Buhuși.
Art. 7. (1) Se aprobă darea în administrare către Serviciul Public de Utilități Buhuși a bunurilor mobile și imobile aparținând domeniului public și domeniului privat al Orașului Buhuși, necesare prestării serviciului, potrivit inventarului prevăzut în Anexa nr. 7 la prezenta hotărâre, în temeiul art. 108 lit. a), art. 297 alin. (1) lit. a) și art. 299 din Ordonanța de urgență a Guvernului nr. 57/2019 privind Codul administrativ.
(2) Predarea-primirea bunurilor se face pe bază de proces-verbal, în termen de 60 de zile de la data adoptării prezentei hotărâri. Operatorul are obligația de a asigura întreținerea, reparațiile curente și accidentale ale bunurilor primite în administrare și de a transmite anual autorității administrației publice locale situația patrimoniului public la data de 31 decembrie.
(3) La încetarea dării în administrare, bunurile se restituie Orașului Buhuși, libere de orice sarcini, pe bază de proces-verbal de predare-primire.
Art. 8. Se aprobă Lista de investiții în sarcina operatorului, conform Anexei nr. 9, care face parte integrantă din prezenta hotărâre.
Art. 9. Începând cu data intrării în vigoare a prezentei hotărâri, H.C.L. nr. 113/2019 privind actualizarea Regulamentului serviciului public de salubrizare în orașul Buhuși își încetează aplicabilitatea, precum și orice alte dispoziții contrare.
Art. 10. Se împuternicește Primarul Orașului Buhuși să întreprindă orice demersuri necesare și legale având ca scop operaționalizarea Serviciului Public de Utilități Buhuși și asigurarea continuității serviciului.
Art. 11. Cu ducerea la îndeplinire a prezentei hotărâri se încredințează Primarul Orașului Buhuși, prin compartimentele de specialitate din cadrul aparatului de specialitate, și conducerea Serviciului Public de Utilități Buhuși.
Art. 12. Prezenta hotărâre poate fi atacată, în condițiile Legii contenciosului administrativ nr. 554/2004, cu modificările și completările ulterioare, la Tribunalul Bacău, Secția a II-a civilă și de contencios administrativ și fiscal.
Art. 13. Prezenta hotărâre se comunică Primarului Orașului Buhuși, Serviciului Public de Utilități Buhuși, compartimentelor de specialitate din cadrul aparatului de specialitate al primarului, Instituției Prefectului – Județul Bacău în vederea exercitării controlului de legalitate și se aduce la cunoștință publică în condițiile legii.

       INIȚIATOR,
PRIMARUL ORAȘULUI BUHUȘI
             VASILE ZAHARIA


